pythainlp/thai-wiki-dataset-v3 huggingface dataset:
เพลงหน้าพาทย์

เพลงหน้าพาทย์ คือเพลงที่ใช้บรรเลงประกอบอากัปกิริยาของตัวโขน ละคร หรือใช้สำหรับอัญเชิญพระเป็นเจ้า ฤษี เทวดา และครูบาอาจารย์ทั้งหลายให้มาร่วมในพิธีไหว้ครู และพิธีที่เป็นมงคลต่างๆ
อากัปกิริยาของตัวโขนละครต่างๆ นั้น เป็นกิริยาที่มองเห็นได้ เพราะกำลังเกิดขึ้นอยู่ในปัจจุบัน เช่น กิริยาเดิน วิ่ง นั่ง นอน กิน เศร้าโศก ร้องไห้ ฯลฯ เป็นต้น ส่วนอากัปกิริยาของพระเป็นเจ้า ฤษี และเทพพรหมต่างๆ ที่อัญเชิญมาร่วมในพิธีไหว้ครู และพิธีมงคลต่างๆ นั้นถือว่าเป็นกิริยาสมมุติ เพราะมองไม่เห็น เช่น  สมมุติว่าเวลานี้ได้เสด็จแล้ว ก็บรรเลงเพลงหน้าพาทย์รับเสด็จ
อนึ่ง เพลงหน้าพาทย์นั้นถือเป็นเพลงชั้นสูง และมีความศักดิ์สิทธิ์ จึงมักจะบรรเลงตามขนบดั้งเดิม ไม่นิยมดัดแปลงหรือแต่งเดิมอย่างเพลงที่ใช้บรรเลงทั่วไป นอกจากนี้แล้ว เพลงหน้าพาทย์ยังเป็นเพลงที่ใช้บรรเลงเพียงอย่างเดียว ไม่มีบทร้องหรือเนื้อร้องประกอบ
สำหรับรายชื่อเพลงหน้าดูที่รายชื่อเพลงหน้าพาทย์
หน้าพาทย์
พเพลงหน้าพาทย์
เขตลาดพร้าว

ลาดพร้าว เป็นหนึ่งในห้าสิบเขตของกรุงเทพมหานคร เป็นเขตที่อยู่อาศัยรองรับการขยายตัวของเมืองทางทิศตะวันออก (ตอนเหนือ)
== ที่ตั้งและอาณาเขต ==
เขตลาดพร้าวตั้งอยู่ทางตอนกลางค่อนไปทางเหนือของฝั่งพระนคร มีอาณาเขตติดต่อกับเขตการปกครองต่าง ๆ เรียงตามเข็มนาฬิกาดังนี้
ทิศเหนือ ติดต่อกับเขตบางเขน มีคลองหลุมไผ่ คลองสามขา คลองโคกคราม และคลองตาเร่งเป็นเส้นแบ่งเขต
ทิศตะวันออก ติดต่อกับเขตบึงกุ่ม เขตบางกะปิ และเขตวังทองหลาง มีถนนประดิษฐ์มนูธรรมฟากตะวันออกเป็นเส้นแบ่งเขต
ทิศใต้ ติดต่อกับเขตวังทองหลางและเขตห้วยขวาง มีถนนสังคมสงเคราะห์ ถนนโชคชัย 4 คลองทรงกระเทียม และคลองลาดพร้าวเป็นเส้นแบ่งเขต
ทิศตะวันตก ติดต่อกับเขตจตุจักร มีคลองลาดพร้าวและคลองบางบัวเป็นเส้นแบ่งเขต
== ประวัติศาสตร์ ==
เดิมเขตลาดพร้าวมีฐานะเป็น ตำบลลาดพร้าว ขึ้นอยู่กับอำเภอบางกะปิ จังหวัดพระนคร ต่อมาได้มีการยุบรวมจังหวัดธนบุรีและจังหวัดพระนคร เปลี่ยนเป็นนครหลวงกรุงเทพธนบุรีและกรุงเทพมหานคร ซึ่งได้เปลี่ยนการเรียกเขตการปกครองใหม่ด้วย ตำบลลาดพร้าวจึงได้รับการเปลี่ยนแปลงฐานะเป็น แขวงลาดพร้าว และอยู่ในเขตการปกครองของสำนักงานเขตบางกะปิ
ต่อมาในวันที่ 4 กันยายน พ.ศ. 2532 จึงได้มีประกาศกระทรวงมหาดไทย เรื่อง เปลี่ยนแปลงพื้นที่เขตบางกะปิ และตั้ง เขตลาดพร้าว และเขตบึงกุ่ม จนกระทั่งใน พ.ศ. 2540 กระทรวงมหาดไทยได้เปลี่ยนแปลงพื้นที่เขตลาดพร้าวใหม่ โดยแบ่งพื้นที่แขวงจรเข้บัวเฉพาะส่วนที่อยู่ฟากเหนือคลองสามขา คลองโคกคราม และคลองตาเร่งไปเป็นพื้นที่ของเขตบางเขนและเขตคันนายาว และแบ่งพื้นที่บางส่วนของแขวงลาดพร้าวไปจัดตั้งเป็นเขตวังทองหลาง ตามนโยบายของกรุงเทพมหานคร ที่ต้องการจัดขนาดพื้นที่และจำนวนประชากรของแต่ละเขตให้มีความเหมาะสมใกล้เคียงกัน เพื่อประโยชน์แก่การปกครอง
และในวันที่ 24 มกราคม พ.ศ. 2545 กระทรวงมหาดไทยได้โอนพื้นที่บางส่วนของเขตวังทองหลางมาเป็นส่วนหนึ่งของแขวงลาดพร้าว
== การแบ่งเขตการปกครอง ==
เขตลาดพร้าวแบ่งพื้นที่การปกครองย่อยออกเป็น 2 แขวง ได้แก่
{|class="wikitable"
!หมายเลข||width=15%|อักษรไทย||width=15%|อักษรโรมัน||พื้นที่ (ตร.กม.)||จำนวนประชากร (ธันวาคม 2565)||ความหนาแน่นประชากร (ธันวาคม 2565)||แผนที่
|-
|||ลาดพร้าว||Lat Phrao ||15.102||88,071||5,831.74||rowspan=3|
|-
|||จรเข้บัว||Chorakhe Bua ||7.055||26,204||3,714.25
|-
!colspan = 3 | ทั้งหมด ||22.157||114,275||5,157.51
|}
== ประชากร ==
== การคมนาคม ==
ถนนประดิษฐ์มนูธรรม
ถนนประเสริฐมนูกิจ
ถนนลาดปลาเค้า
ทางพิเศษฉลองรัช
ถนนสังคมสงเคราะห์
ถนนนาคนิวาส
ถนนโชคชัย 4
ถนนลาดพร้าววังหิน
ถนนสุคนธสวัสดิ์
ถนนสตรีวิทยา 2
==  สถานที่สำคัญ ==
วัดลาดพร้าว
วัดสาครสุ่นประชาสรรค์
วัดสิริกมลาวาส
วัดลาดปลาเค้า
พระตำหนักพระแม่กวนอิมโชคชัย 4
เซ็นทรัลเฟสติวัล อีสต์วิลล์
โลตัส สาขาเลียบทางด่วนรามอินทรา, สาขาวังหิน
สยามแม็คโคร สาขาวังหิน , สาขาประดิษฐ์มนูธรรม
โรงเรียนสตรีวิทยา 2
== การสาธารณสุข ==
โรงพยาบาลเปาโล เมโมเรียล โชคชัย 4
ศูนย์แพทย์เสนาเวชการคลินิก
ศูนย์บริการสาธารณสุข 66 ตำหนักพระแม่กวนอิม โชคชัย 4
ศูนย์บริการสาธารณสุข 66 ตำหนักพระแม่กวนอิม จรเข้บัว
ศูนย์บริการสาธารณสุข 66 ตำหนักพระแม่กวนอิม จันทร์–ทองอินทร์ ดวงเด่น
ศูนย์บริการสาธารณสุข 15 ศูนย์บำบัดยาเสพติด2ลาดพร้าว
== อ้างอิง ==
== แหล่งข้อมูลอื่น ==
เว็บไซต์สำนักงานเขตลาดพร้าว
ซันชิโร่คืนถิ่น

ซันชิโร่คืนถิ่น  เป็นชื่อของหนังสือการ์ตูนซึ่งแต่งโดย มาโกโตะ โคบายาชิ (小林まこと) เป็นภาคต่อของการ์ตูนในชื่อญี่ปุ่นเดียวกัน โดยมีเนื้อเรื่องเกี่ยวกับวิถีชีวิตในวงการมวยปล้ำของนักมวยปล้ำชื่อ อาซึมะ ซันชิโร่ ที่เพิ่งกลับมาจากการตระเวนปล้ำในประเทศสหรัฐอเมริกา แต่กลับมาประสบกับวิกฤตชีวิตพลิกผันในประเทศญี่ปุ่นบ้านเกิด จนต้องเลิกอาชีพมวยปล้ำมาเป็นผู้จัดการร้านอาหาร แต่สถานการณ์รอบตัวทั้งจากเพื่อนร่วมวงการมวยปล้ำ, ฐานะครอบครัว และกลิ่นอายของวงการมวยปล้ำ ดึงเขากลับเข้าวงการมวยปล้ำอีกครั้ง
ในประเทศญี่ปุ่น ซันชิโร่คืนถิ่นได้ตีพิมพ์เป็นหนังสือรวมเล่มจำนวน 6 เล่มจบกับสำนักพิมพ์โคดันชะ ส่วนในประเทศไทย สำนักพิมพ์วิบูลย์กิจได้รับสิทธิ์ในการตีพิมพ์ฉบับรวมเล่ม
การ์ตูนเรื่องนี้บรรยายถึงวงการมวยปล้ำของญี่ปุ่น ที่กระแสของมวยปล้ำแนวจริงจังที่กำลังมาแรง กลบกระแสของมวยปล้ำอาชีพดั้งเดิม และสถานภาพสั่นคลอนของค่ายมวยปล้ำขนาดใหญ่และเล็กในญี่ปุ่น ที่ยังมีให้เห็นในปัจจุบัน มีการอ้างอืงถึงนักมวยปล้ำจริงหลายคน อาทิเช่น อันโตนิโอ อิโนกิ, ไจแอนท์ บาบะ, เทนริว เก็นอิจิโร่, เดอะ เกรท ซาสุเกะ, จินซากิ จินเซ และ อาจา คอง
== เนื้อเรื่อง ==
== ตัวละคร ==
อาสึมะ ซันชิโร่ - พระเอกของเรื่อง เป็นนักมวยปล้ำที่มีความแข็งแรง ความอึดและพรสวรรค์ทางมวยปล้ำมาก แต่เพราะมีสติปัญญาต่ำ จึงไม่โด่งดังซักที มีท่าถนัดอยู่ไม่กี่ท่า คือ แบ็คดร็อป ลาเรียต และมีท่าไม้ตาย เบรนบัสเตอร์
นิชิกามิ อุมาโนะสุเกะ - เพื่อนสนิทของซันชิโร่ เวลาอยู่ในวงการมวยปล้ำจะใส่หน้ากากใช้ชื่อปล้ำว่า ดิ โอโคโนมิแมน เป็นตำนานมวยปล้ำเม็กซิกัน มีสไตล์การปล้ำแบบลูชา ลิเบร และเป็นจอมเทคนิค มีร้านขายโอโคโนมิยากิของตัวเองในช่วงตกงานจากมวยปล้ำ
นารุมิ ชินจิ - นักมวยปล้ำตัวสูงใหญ่อดีตนักคาราเต้ และเป็นเพื่อนในกลุ่มเดียวกับซันชิโร่ มีฝีมือด้านการเตะที่สามารถน็อคคู่ต่อสู้ได้ในพริบตา หันไปบวชเป็นพระในช่วงที่ตกงานจากมวยปล้ำ หลังตัดสินใจกลับมาปล้ำก็ยังใช้คาแรคเตอร์พระอยู่ และพูดได้แต่คำว่า "อัตตา"
โกโต ชิน - เพื่อนนักมวยปล้ำของซันชิโร่ ที่เคยเป็นขวัญใจของวงการ แต่โดนกระแสของมวยปล้ำจริงจังกลบ บวกกับอาการบาดเจ็บเรื้อรังจนต้องถอนตัวจากวงการ จนต้องมาขอร้องให้ซันชิโร่คืนวงการ เพื่อกู้ศักดิ์ศรีของนักมวยปล้ำอาชีพคืน
ซากุระ โกโร่ - อาจารย์ผู้สอนวิชามวยปล้ำให้ซันชิโร่ ที่กำลังถูกตำรวจตามจับอยู่
มิมิตซึ เคน - นักมวยปล้ำรุ่นพี่ที่เป็นที่เคารพของซันชิโร่ ที่เคยร่วมปล้ำและสอนการใช้ชีวิตที่อเมริกา เป็นหัวหน้าค่าย ริง ลีดเดอร์ ค่ายมวยปล้ำฮาร์ดคอร์ที่นิยมการใช้อาวุธและจัดศึกเดธแมตช์ มีท่าไม้ตายคือ พาวเวอร์บอมใส่กองไฟ
อาสึมะ ชิโนะ - ภรรยาของซันชิโร่ คอยสนับสนุนซันชิโร่อยู่เบื้องหลัง และเป็นผู้ที่รู้ศักยภาพของซันชิโร่และสถานะครอบครัวดีที่สุด
อากาคิ คินอิจิ - ตัวร้ายของเรื่อง เป็นนักมวยปล้ำแนวจริงจังหน้าใหม่ ที่ไต่เต้าจากเด็กติดตามของซันชิโร่ จนกลายเป็นแนวหน้าของวงการ มีฝีมือและความดุดัน เป็นผู้ที่ทำให้โกโต ชิน ต้องถอนตัวจากวงการ มีความทะนงตัวสูงมาก
== รายชื่อตอน ==
การ์ตูนญี่ปุ่น
การ์ตูนญี่ปุ่นแนวเซเน็ง‎
ดราก้อนเควสต์

ดราก้อนเควสต์ ( ; Dragon Quest) หรือชื่อการตลาดในทวีปอเมริกาเหนือคือ Dragon Warrior เป็นหนึ่งในซีรีส์เกมเล่นตามบทบาทที่ขายดีที่สุด สร้างโดยสตูดิโอ Armor Project ของยูจิ โฮะริอิ และมีศิลปินผู้วาดเกมคือ อากิระ โทริยามะ นักวาดการ์ตูนเรื่อง ดราก้อนบอล เกมดราก้อนเควสต์ถูกวางจำหน่ายในประเทศญี่ปุ่นโดยสแควร์เอนิกซ์ ส่วนในต่างประเทศวางจำหน่ายโดยบริษัทนินเท็นโด โดยภาคแรกได้ถูกวางจำหน่ายในปี ค.ศ. 1986 และจนถึงปัจจุบันได้ทำออกมาแล้วจำนวน 10 ภาคหลัก ซึ่งยังมีการนำในแต่ละภาคออกไปทำเป็นอนิเมะหรือมังงะเสริมด้วยเช่นกัน  โดยอนิเมะมีชื่อเรื่องว่า ไดตะลุยแดนเวทมนตร์
ข้อมูล ณ เดือนสิงหาคม 2016 ทุกภาคของซีรีส์เกมดราก้อนเควสต์มียอดขายรวมกัน 68 ล้านฉบับ ถือเป็นซีรีส์เกมที่มียอดขายมากที่สุดเป็นอับดับ 23 ของโลก
== ภาคหลักของดราก้อนเควสต์ ==
{|class="wikitable" width="70%"
! ชื่อเกม || วางจำหน่ายครั้งแรก
|-
| align = "center" |  ดราก้อนเควสต์ 
| align = "center" |  27 พฤษภาคม 1986 บน Famicom
|-
| align = "center" |  ดราก้อนเควสต์ II 
| align = "center" |  26 มกราคม 1987 บน Famicom
|-
| align = "center" |  ดราก้อนเควสต์ III 
| align = "center" |  10 กุมภาพันธ์ 1988 บน Famicom
|-
| align = "center" |  ดราก้อนเควสต์ IV 
| align = "center" |  11 กุมภาพันธ์ 1990 บน Famicom
|-
| align = "center" |  ดราก้อนเควสต์ V 
| align = "center" |  27 กันยายน 1992 บน Super Famicom
|-
| align = "center" |  ดราก้อนเควสต์ VI 
| align = "center" |  9 ธันวาคม 1995 บน Super Famicom
|-
| align = "center" |  ดราก้อนเควสต์ VII 
| align = "center" |  26 สิงหาคม 2000 บน PlayStation
|-
| align = "center" |  ดราก้อนเควสต์ VIII 
| align = "center" |  27 พฤศจิกายน 2004 บน PlayStation 2
|-
| align = "center" |  ดราก้อนเควสต์ IX 
| align = "center" |  11 กรกฎาคม 2009 บน Nintendo DS
|-
| align = "center" |  ดราก้อนเควสต์ X 
| align = "center" |  2 สิงหาคม 2012 บน Wii
|-
| align = "center" |  ดราก้อนเควสต์ XI 
| align = "center" |   29 กรกฎาคม 2017 บน PlayStation 4 และ Nintendo 3DS
|}
== อ้างอิง ==
== แหล่งข้อมูลอื่น ==
Nintendo's official Dragon Quest website
Official Dragon Quest website 
ดราก้อนเควสต์
วิดีโอเกมเล่นตามบทบาท
เกมชุดของสแควร์เอนิกซ์
เอนิกซ์

เอนิกซ์ (ญี่ปุ่น: エニックス, อังกฤษ: Enix) บริษัทผลิตและพัฒนาวิดีโอเกมและหนังสือการ์ตูนจากประเทศญี่ปุ่น เอนิกซ์ก่อตั้งใน เดือนสิงหาคม พ.ศ. 2525 โดยในปัจจุบันได้รวมกับบริษัทสแควร์ ในวันที่ 1 เมษายน พ.ศ. 2546 ภายใต้ชื่อ สแควร์เอนิกซ์ เอนิกซ์เป็นที่รู้จักกันมากในฐานะบริษัทผลิตเกมชุดดราก้อนเควสต์
== แหล่งข้อมูลอื่น ==
เว็บไซต์สแควร์เอนิกซ์ (ภาษาญี่ปุ่น)
เว็บไซต์สแควร์เอนิกซ์ (สหรัฐอเมริกา) 
เว็บไซต์สแควร์เอนิกซ์ (ยุโรป)
อเอนิกซ์
บริษัทวิดีโอเกมของญี่ปุ่น
ลาดพร้าว

ลาดพร้าว อาจหมายถึง
เขตลาดพร้าว กรุงเทพมหานคร
* แขวงลาดพร้าว
คลองลาดพร้าว
ถนนลาดพร้าว
ถนนลาดพร้าววังหิน
แยกลาดพร้าว
วัดลาดพร้าว
สถานีลาดพร้าว
สถานีห้าแยกลาดพร้าว
เซ็นทรัล ลาดพร้าว
อำเภอทุ่งตะโก

ทุ่งตะโก เป็น 1 ใน 8 อำเภอของจังหวัดชุมพร และเป็น 1 ใน 6 อำเภอของจังหวัดที่มีเส้นทางรถไฟสายใต้ตัดผ่านและนับเป็นพื้นที่ที่มีความอุดมสมบูรณ์ทั้งพืชผลทางการเกษตรและผลิตผลจากการประมง
== ที่ตั้งและอาณาเขต ==
อำเภอทุ่งตะโก มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอสวี
ทิศตะวันออก ติดต่อกับอ่าวทุ่งตะโก (ส่วนหนึ่งของอ่าวไทย)
ทิศใต้ ติดต่อกับอำเภอหลังสวน
ทิศตะวันตก ติดต่อกับอำเภอหลังสวนและอำเภอสวี
== ประวัติ ==
ได้ปรากฏหลักฐานการสร้างเมืองนครศรีธรรมราช ว่ามีการสร้างเมืองสิบสองนักษัตรเป็นเมืองบริวารซึ่งหนึ่งในจำนวนนี้คือเมืองชุมพร ซึ่งมีศักดิ์เป็นเมืองตรีและมีเมืองขึ้นเล็กๆอีก 7 เมืองด้วยกัน คือ เมืองปะทิว เมืองท่าแซะ เมืองเมลิวัน เมืองกระ เมืองระนอง เมืองหลังสวน และ"เมืองตะโก" ในภายหลังได้รวมเมืองกำเนิดนพคุณ เข้ามาด้วย
เมืองตะโกจึงได้มีชื่อในประวัติศาสตร์ตั้งแต่บัดนั้น และได้ถูกจัดให้ เป็นหัวเมืองจัตวาชั้นเอก และที่มีความสำคัญด้วยที่เป็นทางผ่านของกองทัพที่ยกมาจากเมืองหลวง ทั้งในสมัยกรุงศรีอยุธยา สมัยกรุงธนบุรี และสมัยกรุงรัตนโกสินทร์ ดังปรากฏความตอนหนึ่งในสมัยกรุงธนบุรีว่าเมื่อปีกุน เอกศก ล.ส.1137 (พ.ศ. 2312) พระเจ้ากรุงธนบุรีได้โปรดเกล้าให้พระยาจักรียกทัพไปตีเมืองนครศรีธรรมราช มาถึงเมืองชุมพร นายมั่น ชาวเมืองชุมพรให้หาสมัครพรรคพวกจากเมืองชุมพรและเมืองตะโกเข้าเป็นกองอาสาศึก และฝึกทหารที่เมืองตะโกบริเวณใกล้วัดธรรมถาวรในปัจจุบัน ซึ่งในสมัยนั้นชาวบ้านเรียกว่า "ดอนหัดม้า" มีตาขุนเพชรเป็นหัวหน้า และในสมัยกรุงรัตนโกสินทร์ ปีมะเส็ง สัปตศก จ.ศ.1147 (พ.ศ. 2328) พม่าได้ยกทัพมาตีเมืองไทยทาง เมืองระนอง เมืองกระ เมืองชุมพร เมืองตะโกและเมืองไชยา พระบาทสมเด็จพระพุทธยอดฟ้าจุฬาโลก จึงมีพระบรมราชโองการโปรดเกล้าฯให้พระอนุชาธิราช กรมพระราชวังบวรมหาสุรสิงหานาท ยกทัพเรือขึ้นบกที่เมืองชุมพร เพื่อช่วยเหลือหัวเมืองปักใต้ โดยเดินทัพผ่านเมืองตะโก เมืองหลังสวน ไปสู้กันที่เมืองไชยา
เมืองตะโกถูกพม่าตีแตกและเผาทำลายจนสิ้นซากพร้อม ๆ กับเมืองชุมพร จึงเป็นเมืองที่ไร้ชื่อตลอดมา จากหลักฐานที่ปรากฏ คนสุดท้ายที่รักษาเมืองตะโกคือ "หมื่นรามราชรักษา" จนถึงปี พ.ศ. 2440 เมืองตะโก ได้ถูกลดฐานะลงมาเป็นตำบลขึ้นกับเมืองสวีตลอดมา
ปี พ.ศ. 2518 นายประมวล กุลมาตย์ สมาชิกสภาผู้แทนราษฎรจังหวัดชุมพร ได้เสนอเรื่องต่อกระทรวงมหาดไทยท้องที่ด้านทิศใต้ของอำเภอสวี ได้แก่ ตำบลปากตะโก ตำบลตะโก และตำบลทุ่งตะไคร เป็นพื้นที่ห่างไกล สมควรจัดตั้งขึ้นเป็นกิ่งอำเภอ "ทุ่งตะโก" ในสมัยหม่อมราชวงศ์เสนีย์ ปราโมช เป็นรัฐมนตรีว่าการกระทรวงมหาดไทย แต่ยังคงให้สถานีตำรวจภูธรไว้ตามเดิมด้วยเกรงว่าเหตุการณ์โจรผู้ร้ายจะกำเริบขึ้น
เขตคลองตะโกฝั่งตะวันตกของตำบลตะโกมีพื้นที่กว้างขวาง ในปี พ.ศ. 2524 จึงแยกพื้นที่หมู่ 3 บ้านคลองโชน, หมู่ 4 บ้านเขาหมาแหงน, หมู่ 5 บ้านเขาขวาง, หมู่ 6 บ้านเขาวงกรด และหมู่ 11 บ้านวังปลา รวม 5 หมู่บ้านตั้งเป็นตำบลใหม่ในชื่อ ตำบลช่องไม้แก้ว และกิ่งอำเภอทุ่งตะโกได้ยกฐานะเป็นอำเภอเมื่อ พ.ศ. 2534
== การแบ่งเขตการปกครอง ==
=== การปกครองส่วนภูมิภาค ===
อำเภอทุ่งตะโกแบ่งพื้นที่การปกครองออกเป็น 4 ตำบล 35 หมู่บ้าน
=== การปกครองส่วนท้องถิ่น ===
ท้องที่อำเภอทุ่งตะโกประกอบด้วยองค์กรปกครองส่วนท้องถิ่น 4 แห่ง ได้แก่
เทศบาลตำบลปากตะโก ครอบคลุมพื้นที่ตำบลปากตะโกทั้งตำบล (เขตสุขาภิบาลปากตะโกเดิม)
เทศบาลตำบลทุ่งตะไคร ครอบคลุมพื้นที่ตำบลทุ่งตะไครทั้งตำบล
องค์การบริหารส่วนตำบลตะโก ครอบคลุมพื้นที่ตำบลตะโกทั้งตำบล
องค์การบริหารส่วนตำบลช่องไม้แก้ว ครอบคลุมพื้นที่ตำบลช่องไม้แก้วทั้งตำบล
==อ้างอิง==
ทุ่งตะโก
วอดก้า

วอดก้าในบทความนี้กล่าวถึงเหล้า ตัวละครการ์ตูนดูที่ วอดก้า หรือความหมายอื่นที่ วอดก้า (แก้ความกำกวม)

วอดก้า (vodka) เป็นสุรากลั่นไม่มีสี มันเป็นของเหลวใสเกือบทั้งหมดเป็นน้ำและเอทานอลซึ่งถูกกลั่นให้บริสุทธิ์ — มักจะกลั่นหลายรอบ — จากส่วนผสมหมักอย่างกากน้ำตาลของมันฝรั่ง ธัญพืช (โดยมากเป็นข้าวไรย์หรือข้าวสาลี) หรือหัวบีท และส่วนผสมจำนวนน้อยมาก ๆ จำพวกสารแต่งรสหรือสิ่งเจือปนที่หลุดรอดไป คำว่าวอดก้ามีที่มาจากคำภาษาสลาวิกว่า "voda" (woda, вода) ซึ่งหมายถึง "น้ำ"
วอดก้ามีแอลกอฮอล์ในอัตราส่วน 35-70% โดยปริมาตร ซึ่งเหล้าวอดก้าของรัสเซียจะมีอยู่ 40% จากข้อมูลของพิพิธภัณฑ์วอดก้าในเมืองเซนต์ปีเตอร์เบิร์ก ประเทศรัสเซีย นักเคมี Dmitri Mendeleev พบว่า 38% เป็นอัตราส่วนที่ดีที่สุด
แม้วอดก้าจะมีต้นกำเนิดมาจากยุโรป บริเวณประเทศโปแลนด์ ยูเครน และรัสเซีย มันก็เป็นที่นิยมดื่มในหลายแห่งทั่วโลก โดยใช้เป็นส่วนผสมในค็อกเทลสำหรับเครื่องดื่มแอลกอฮอล์ชนิดอื่น ได้แก่ บรัดดีแมรี เดอะสครูไดรเวอร์ ไวต์รัสเซียน และ วอดก้ามาร์ตินี
== อ้างอิง ==
== แหล่งข้อมูลอื่น ==
วอดก้า
สิ่งประดิษฐ์ของโปแลนด์
สิ่งประดิษฐ์ของรัสเซีย
สิ่งประดิษฐ์ของสวีเดน
ตับ (แก้ความกำกวม)

ตับ สามารถหมายถึง
อวัยวะ
* ตับ, อวัยวะประเภทต่อมของระบบทางเดินอาหารของคนและสัตว์ อยู่ในช่องท้อง ทำหน้าที่ทำลายพิษ สร้างน้ำดีและโปรตีนบางชนิด เป็นต้น
* ตับอ่อน, อวัยวะประเภทต่อมของระบบทางเดินอาหารของคนและสัตว์ อยู่ในช่องท้อง ทำหน้าที่สร้างและขับน้ำย่อยอาหาร สร้างฮอร์โมน เช่น อินซูลิน
* ตับเหล็ก, เรียกว่า ตับ แต่หมายถึง ม้าม (ของหมู)
ภาษา
* ลักษณนาม, สำหรับเรียกของที่ผูก ตั้ง หรือวางเรียงกันเป็นแถว เช่น ตับจาก, ตับพลุ, ตับลูกปืน, ปลาย่างตับหนึ่ง
วัฒนธรรม
* เพลงตับ หรือ ตับเพลง, เพลงที่นำมารวมขับร้องและบรรเลงติดต่อกัน ซึ่งเป็นเพลงที่อยู่ในอัตราเดียวกันชุดหนึ่งบรรเลงประมาณ 3-10 เพลง เช่น ตับลาวเจริญศรี
* เรื่องตับ หรือ ตับเรื่อง, เพลงที่นำมารวมขับร้องและบรรเลงติดต่อกัน มีบทร้องที่เป็นเรื่องเดียวกันและดำเนินไปโดยลำดับ แต่อาจเป็นทำนองเพลงคนละอัตราก็ได้ เช่น ตับนางลอย, ตับนาคบาศ
* กินตับ, เพลงของ พงษ์ศักดิ์ พงษ์สุวรรณ, มีท่อนหลักร้องติด ๆ กันว่า "ตับตับตับตับ"
เครื่องใช้
* ตับปิ้ง, เครื่องปิดของลับของเด็กหญิง ทำด้วยเงิน ทอง หรือนาก เป็นต้น, กระจับปิ้ง จะปิ้ง จับปิ้ง หรือ ตะปิ้ง ก็เรียก
จุฬา

จุฬา อาจหมายถึง
ว่าวจุฬา ว่าวชนิดหนึ่ง
ฬ (ฬ.จุฬา) พยัญชนะตัวที่ 42 ในภาษาไทย
จุฬาลงกรณ์มหาวิทยาลัย มหาวิทยาลัยในกรุงเทพมหานคร
== ดูเพิ่ม ==
Chula
สวนหลวง

สวนหลวง อาจหมายถึง
สถานที่
สวนหลวง ร.9 สวนสาธารณะขนาดใหญ่ในเขตประเวศ กรุงเทพมหานคร
เขตการปกครอง
เขตสวนหลวง เขตหนึ่งในกรุงเทพมหานคร
แขวงสวนหลวง เขตสวนหลวง กรุงเทพมหานคร
ตำบลสวนหลวง อำเภอเฉลิมพระเกียรติ จังหวัดนครศรีธรรมราช
ตำบลสวนหลวง อำเภออัมพวา จังหวัดสมุทรสงคราม
ตำบลสวนหลวง อำเภอกระทุ่มแบน จังหวัดสมุทรสาคร
ธรรมกาย (แก้ความกำกวม)

ธรรมกาย อาจหมายถึง
ธรรมกาย,
* ผู้มีธรรมเป็นกาย พระนามหนึ่งของพระโคตมพุทธเจ้า
* พระวิญญาณบริสุทธิ์ของพระพุทธเจ้าตามคติมหายาน
วิชชาธรรมกาย กรรมฐานที่พระมงคลเทพมุนี (สด จนฺทสโร) ค้นพบ
วัดพระธรรมกาย, วัดในสังกัดมหานิกาย ตั้งอยู่ในอำเภอคลองหลวง จังหวัดปทุมธานี
มูลนิธิธรรมกาย, มูลนิธิของวัดพระธรรมกาย
อำเภอพะโต๊ะ

พะโต๊ะ เป็นอำเภอหนึ่งในจังหวัดชุมพร อยู่ทางด้านใต้สุดของจังหวัดเป็น 1 ใน 2 อำเภอของจังหวัดชุมพรที่ไม่มีพื้นที่ติดทะเล
== ประวัติ ==
เมืองพะโต๊ะ เป็นเมืองโบราณในอาณาจักรศรีวิชัย มีหลักฐานปรากฏในจดหมายเหตุของชาวจูเกาะ พ.ศ. 1766 และในพงศาวดารจีนราชวงศ์ซ่ง พ.ศ. 1503- 1822 ในชื่อเมืองปะตา มีสินค้าสำคัญได้แก่ หวาย ยางกิโนแดง ไม้ดำหอม หมาก และมะพร้าว
ในปี พ.ศ. 2399 พระยาจรูญราชโภคากร (คอซิมเต็ก ณ ระนอง) เจ้าเมืองหลังสวนยกฐานะบ้านพะโต๊ะเป็นหัวเมืองใย มีขุนภักดีราษฎร์ (ใย ภักดี) เป็นเจ้าเมือง มีหน้าที่เก็บภาษีอากรคุมคดีแพ่งและอาญา ดูแลทุกข์สุขของประชาชน และใน พ.ศ. 2422 ได้มีการจัดทำเหมืองแร่ดีบุกขึ้นที่บ้านปากทรง ทำให้บ้านดังกล่าวเป็นพื้นที่ที่มีความสำคัญทางเศรษฐกิจมากในสมัยนั้น และในปี พ.ศ. 2460 กระทรวงมหาดไทยจึงได้ยกท้องที่เมืองพะโต๊ะขึ้นเป็นอำเภอพะโต๊ะ ตามพระราชบัญญัติลักษณะปกครองท้องที่ พ.ศ. 2457 ขึ้นกับจังหวัดหลังสวน โดยมีหลวงแพ่ง ศุภการ เป็นนายอำเภอคนแรก
ต่อมาช่วงปี พ.ศ. 2480 - 2481 เกิดโรคไข้น้ำระบาด ชาวพะโต๊ะได้เสียชีวิตเป็นจำนวนมาก พวกที่เหลืออยู่ได้พากันอพยพออกไปอยู่ที่อื่น จนเหลือประชากรน้อย ในที่สุด กระทรวงมหาดไทยจึงได้ลดฐานะอำเภอพะโต๊ะลงเป็นกิ่งอำเภอพะโต๊ะ  ตามประกาศกระทรวงมหาดไทยลงวันที่ 26 สิงหาคม พ.ศ. 2481 โดยมีผลบังคับตั้งแต่วันที่ 29 สิงหาคม ปีเดียวกัน และให้ขึ้นการปกครองกับอำเภอขันเงิน (อำเภอหลังสวน) แทน
และต่อมาได้มีพระราชกฤษฎีกายกฐานะขึ้นเป็น อำเภอพะโต๊ะ ตามประกาศกระทรวงมหาดไทยลงวันที่ 11 มิถุนายน พ.ศ. 2534 โดยให้มีผลตั้งแต่วันที่ 19 มิถุนายน ปีเดียวกัน รวมระยะเวลาการเป็นกิ่งอำเภอ 52 ปี นับว่าเป็นกิ่งอำเภอที่ยาวนาน
วันที่ 21 กุมภาพันธ์ 2474 ยุบจังหวัดหลังสวน รวมเข้ากับจังหวัดชุมพร ทำให้ท้องที่อำเภอพะโต๊ะ โอนมาขึ้นกับจังหวัดชุมพร
วันที่ 29 สิงหาคม 2481 ยุบอำเภอพะโต๊ะลงเป็น กิ่งอำเภอพะโต๊ะ และให้ขึ้นการปกครองกับอำเภอขันเงิน
วันที่ 7 มกราคม 2500 จัดตั้งสุขาภิบาลพะโต๊ะ ในท้องที่บางส่วนของตำบลพะโต๊ะ
วันที่ 19 มิถุนายน 2534 ยกฐานะกิ่งอำเภอพะโต๊ะ อำเภอหลังสวน ขึ้นเป็น อำเภอพะโต๊ะ
วันที่ 29 กรกฎาคม 2534 ตั้งตำบลพระรักษ์ แยกออกจากตำบลปังหวาน
วันที่ 25 พฤษภาคม 2542 ยกฐานะจากสุขาภิบาลพะโต๊ะ เป็นเทศบาลตำบลพะโต๊ะ
== ที่ตั้งและอาณาเขต ==
อำเภอพะโต๊ะตั้งอยู่ทางทิศตะวันตกเฉียงใต้ของจังหวัดชุมพร ห่างจากศาลากลางจังหวัดประมาณ  110 กิโลเมตร มีอาณาเขตติดต่อกับเขตการปกครองข้างเคียง ดังต่อไปนี้
ทิศเหนือ ติดต่อกับอำเภอละอุ่น (จังหวัดระนอง)
ทิศตะวันออก ติดต่อกับอำเภอหลังสวนและอำเภอละแม
ทิศใต้ ติดต่อกับอำเภอท่าชนะ (จังหวัดสุราษฎร์ธานี) และอำเภอกะเปอร์ (จังหวัดระนอง)
ทิศตะวันตก ติดต่อกับอำเภอเมืองระนอง (จังหวัดระนอง)
== การแบ่งเขตการปกครอง ==
=== การปกครองส่วนภูมิภาค ===
อำเภอพะโต๊ะแบ่งพื้นที่การปกครองออกเป็น 4 ตำบล 46 หมู่บ้าน ได้แก่
=== การปกครองส่วนท้องถิ่น ===
ท้องที่อำเภอพะโต๊ะประกอบด้วยองค์กรปกครองส่วนท้องถิ่น 5 แห่ง ได้แก่
เทศบาลตำบลพะโต๊ะ ครอบคลุมพื้นที่บางส่วนของตำบลพะโต๊ะ
องค์การบริหารส่วนตำบลพะโต๊ะ ครอบคลุมพื้นที่ตำบลพะโต๊ะ (นอกเขตเทศบาลตำบลพะโต๊ะ)
องค์การบริหารส่วนตำบลปากทรง ครอบคลุมพื้นที่ตำบลปากทรงทั้งตำบล
องค์การบริหารส่วนตำบลปังหวาน ครอบคลุมพื้นที่ตำบลปังหวานทั้งตำบล
องค์การบริหารส่วนตำบลพระรักษ์ ครอบคลุมพื้นที่ตำบลพระรักษ์ทั้งตำบล
==ประชากร==
ประชากรส่วนใหญ่ในอำเภอพะโต๊ะประกอบอาชีพเกษตรกรรม
==สถานที่ท่องเที่ยว==
อำเภอพะโต๊ะมีสถานที่ท่องเที่ยวที่สำคัญ คือ น้ำตก (น้ำตกเหวโหลม น้ำตกเหวตาจันทร์ และน้ำตกเหวรู) และลำน้ำพะโต๊ะ ที่เหมาะสำหรับการล่องแพ
== อ้างอิง ==
พะโต๊ะ
มหาวิทยาลัยเยล

มหาวิทยาลัยเยล (Yale University) เป็นมหาวิทยาลัย ในนิวเฮเวน รัฐคอนเนตทิคัต สหรัฐอเมริกา ก่อตั้งใน ค.ศ. 1701 มหาวิทยาลัยเยลเป็นมหาวิทยาลัยเก่าแก่อันดับ 3 ของสหรัฐอเมริกา มหาวิทยาลัยเยลอยู่ในกลุ่มไอวี่ลีก
ในปี พ.ศ. 2549 มีนักเรียน 16,700 คน อาจารย์ 2,300 คน
== ศิษเก่าผู้มีชื่อเสียง ==
มหาวิทยาลัยเยลมีชื่อเสียงในหลายด้าน โดยบุคคลที่มีชื่อเสียงที่จบจากมหาวิทยาลัยเยล ได้แก่
จอร์จ ดับเบิลยู. บุช (George W. Bush) ประธานาธิบดีสหรัฐอเมริกา
บิล คลินตัน (Bill Clinton) ประธานาธิบดีสหรัฐอเมริกา
ฮิลลารี คลินตัน (Hillary Clinton) รัฐมนตรีกระทรวงการต่างประเทศสหรัฐอเมริกา
จอร์น แครี (John Kerry) นักการเมืองชาวอเมริกัน
โฮเวิด ดีน (Howard Dean) นักการเมืองชาวอเมริกัน
เอดมุน เฟลบ (Edmund Phelps) ผู้ได้รับรางวัลโนเบลสาขาเศรษฐศาสตร์ปี 2006
เรมอน เดวิส จูเนียร์ (Raymond Davis Jr.) ผู้ได้รับรางวัลโนเบลสาขาฟิสิกส์ปี 2002
โนอา เว็บสเตอร์ (Noah Webster) นักพจนานุกรมรู้จักใน พจนานุกรมเมอเรียม-เว็บสเตอร์
ไฮแรม บิงแฮม (Hiram Bingham) ผู้ค้นพบสถานที่ตั้งถิ่นฐานของชาวอินคา ในเมืองมาชูปิกชู
ลี เดอ ฟอเรส ผู้คิดค้นอุปกรอิเลกทรอนิกไตรโอด
ซามูเอล เอฟ. บี. มอร์ส (Samuel F. B. Morse) ผู้คิดค้นรหัสมอร์ส
เกรซ ฮอพเพอรี (Grace Hopper) ผู้คิดค้นภาษาโคบอล ภาษาโปรแกรมคอมพิวเตอร์
เมอรีล สตรีป (Meryl Streep) นักแสดงหญิงชาวอเมริกัน เจ้าของ 3 รางวัลออสการ์
เฮนรี ลูซ (Henry Luce) ผู้ร่วมก่อตั้งนิตยสารไทม์
เฟรเดอริก สมิธ (Frederick Smith) ผู้ร่วมก่อตั้งบริษัทขนส่งเฟดเอก
ลอว์เรนซ์ เลสสิก (Lawrence Lessig) ผู้ก่อตั้งครีเอทีฟคอมมอนส์
โจดี ฟอสเตอร์ (Jodie Foster) นักแสดงหญิงชาวอเมริกัน ผู้ชนะสองรางวัลออสการ์
เจนนิเฟอร์ บีล (Jennifer Beals) นักแสดงหญิงชาวอเมริกัน
เอ็ดเวิร์ด นอร์ตัน (Edward Norton) นักแสดงชาวอเมริกัน
=== ชาวไทย ===
ดร.เกียรติขจร วัจนะสวัสดิ์ กรรมการกฤษฎีกา กรรมการเนติบัณฑิตยสภา ผู้บรรยายวิชากฎหมายอาญา สำนักอบรมศึกษากฎหมายแห่งเนติบัณฑิตยสภา อดีตคณบดีคณะนิติศาสตร์ มหาวิทยาลัยธรรมศาสตร์
ศ.ดร. อนันต์ จันทรโอภากร ผู้บรรยายวิชากฎหมายหุ้นส่วนบริษัท สำนักอบรมศึกษากฎหมายแห่งเนติบัณฑิตยสภา, อดีตอาจารย์ประจำคณะนิติศาสตร์ มหาวิทยาลัยธรรมศาสตร์
ศาสตราจารพิเศษ จำนงค์ ทองประเสริฐ ราชบัณฑิต สาขาตรรกศาสตร์ ประจำราชบัณฑิตยสถาน
รศ.ดร. พินิจ รัตนกุล ผู้อำนวยการวิทยาลัยศาสนศึกษา มหาวิทยาลัยมหิดล
รศ. ดร. วิเลิศ ภูริวัชร คณบดี คณะพาณิชย์ศาสตร์และการบัญชี จุฬาลงกรณ์มหาวิทยาลัย
รศ.นพนิธิ สุริยะ ผู้บรรยายวิชากฎหมายระหว่างประเทศ แผนกคดีเมือง และสิทธิมนุษยชน คณะนิติศาสตร์ มหาวิทยาลัยธรรมศาสตร์
ดร. ประชา คุณะเกษม ผู้ร่วมก่อตั้งพรรคการเมือง พรรคไทยรักไทย
ผศ.ดร. ภาธร ศรีกรานนท์ นักประพันธ์ดนตรี นักแซ็กโซโฟน สมาชิกหนึ่งใน วง อ.ส. วันศุกร์ ในพระบาทสมเด็จพระเจ้าอยู่หัว
ดร. อินทุอร ศรีกรานนท์ นักเปียโนระดับโลก
ดร. ทวีเวท ศรีณรงค์ นักไวโอลินไทยในเวทีระดับนานาชาติ อดีตหัวหน้าวง Yale Philharmonia สมาชิกวง VieTrio (วีทรีโอ)
นายยศกร วิริยโพธิผล อาจารย์ประจำภาควิชากุมารเวชศาสตร์ คณะแพทยศาสตร์ จุฬาฯ
รศ. มาลี พฤกษ์พงศาวลี ผู้บรรยายวิชากฎหมายแรงงาน สิทธิสตรี คณะนิติศาสตร์ มหาวิทยาลัยธรรมศาสตร์
ผศ. ดร. นาถนิรันดร์ จันทร์งาม ผู้บรรยายวิชากฎหมายระหว่างประเทศ แผนกคดีเมือง คณะนิติศาสตร์ มหาวิทยาลัยธรรมศาสตร์
ชวนนท์ อินทรโกมาลย์สุต ส.ส.บัญชีรายชื่อและโฆษกพรรคประชาธิปัตย์
ดนิญา พงศ์อนุตรี ครูสอนพิเศษและผู้ก่อตั้งสถาบันกวดวิชาJigsaw English
== อ้างอิง ==
== แหล่งข้อมูลอื่น ==
เว็บไซต์มหาวิทยาลัยเยล
สมาคมนักเรียนไทยในมหาวิทยาลัยเยล 
ยเยล
*
เน็ตบีเอสดี

เน็ตบีเอสดี (NetBSD) คือระบบปฏิบัติการแบบเหมือนยูนิกซ์ (Unix-like) โดยสืบทอดมาจาก BSD โดย NetBSD เป็นซอฟต์แวร์เสรี โดยเป็นระบบปฏิบัติการตัวที่สองในตระกูล BSD ที่เปิดเผยซอร์สโค้ดสู่สาธารณะ (หลังจาก 386BSD) และพัฒนายังคงต่อเนื่องเรื่อยมา
จุดเด่นที่สำคัญของ NetBSD คือ สามารถรันได้บนแพลทฟอร์มจำนวนมาก สามารถนำไปใช้กับระบบฝังตัว (embedded systems) นอกจากนี้มันยังเป็นจุดเริ่มต้นในการพอร์ตระบบปฏิบัติการอื่นไปสู่สถาปัตยกรรมคอมพิวเตอร์แบบใหม่อีกด้วย
== ประวัติ ==
NetBSD เป็นโครงการพี่น้องกับ FreeBSD ซึ่งทั้งคู่สืบทอดมาจาก California Berkeley’s 4.3 BSD ต้นฉบับที่มี 2 รุ่นย่อยคือ Network/2 และ 386BSD โดยมีที่มาจากปัญหาภายในกลุ่มนักพัฒนาของ 386BSD ที่มีความเห็นไม่ลงรอยกันในเรื่องทิศทางการพัฒนาในอนาคต นักพัฒนาผู้ก่อตั้ง 386BSD จำนวน 4 คน ได้แก่ Chirs Demetriou, Theo de Raadt, Adam Glass และ Charles Hannum มีความเห็นว่าวิธีการพัฒนาแบบเปิดจะส่งผลดีต่อโครงการมากกว่า โดยมีเป้าหมายในการสร้างระบบปฏิบัติการแบบ BSD ที่มีคุณภาพในระดับใช้งานได้จริง และสนับสนุนแพลทฟอร์มจำนวนมาก
Raadt ได้เสนอให้ใช้ชื่อ "NetBSD" โดยเน้นคำว่า "Net" เนื่องจากความสำคัญของระบบเครือข่ายที่มีผลต่อการพัฒนาตัวซอฟต์แวร์ ชื่อนี้ได้รับการยอมรับจากผู้ก่อตั้งคนอื่นๆ
ตัวคลังต้นฉบับซอร์สโปรแกรม (source code repository) ได้ถูกพัฒนาขึ้นเมื่อ เดือน วันที่ 21 มีนาคม ค.ศ. 1993 และ NetBSD 0.8 ซึ่งเป็นผลที่ได้จากการพัฒนาเป็นรุ่นแรกได้ออกเมื่อเดือนเมษายน ค.ศ. 1993 โดยแยกสายการพัฒนาออกมาจาก 386BSD 0.1 ที่รวมกับโปรแกรมบางตัวจาก Network/2
ในเดือนสิงหาคมปีเดียวกัน โครงการได้ออก NetBSD รุ่น 0.9 ที่ได้รับการปรับปรุงให้ดีขึ้น เพียงแต่รุ่นนี้ยังสนับสนุนสถาปัตยกรรมคอมพิวเตอร์แบบพีซีเท่านั้น ถึงแม้ว่าจะเริ่มพัฒนาส่วนการสนับสนุนแพลตฟอร์มอื่นๆ ไปแล้วก็ตาม
NetBSD 1.0 ได้ออกมาในเดือนตุลาคม ค.ศ. 1994 โดยเป็นรุ่นแรกที่สนับสนุนการทำงานในหลายแพลตฟอร์ม เช่น  พีซี, HP 9000, Series300, Amiga, 68k, แมคอินทอช, เครื่องในตระกูล Sun-4c และ PC532 ในรุ่นนี้ยังแก้ปัญหาทางกฎหมายในการเอาโปรแกรมของ Net/2 มาใช้ โดยการใช้โปรแกรมจากโครงการ 4.4BSD-lite แทน
ในปี 1994 ได้มีเกิดความโต้เถียงอีกครั้งระหว่างผู้ก่อตั้ง ส่งผลให้ Theo de Raadt ได้แยกตัวออกมา ภายหลังเขาได้เป็นผู้ก่อตั้งโครงการใหม่ OpenBSD โดยนำเอาโค้ดของ NetBSD 1.0 ณ ช่วงใกล้สิ้นปี 1995 มาพัฒนาต่อ
NetBSD 1.x ได้ถูกปล่อยออกมาเป็นระยะ ฟีเตอร์ที่เพิ่มเข้ามาใน NetBSD 1.3 คือ ตัวจัดการกับแพคเกจ pkgsrc ในปี 1999 NetBSD เวอร์ชัน 1.4 แบบไบนารีสนับสนุนแพลตฟอร์มเพิ่มเป็น 14 ชนิด และมากกว่านั้นในกรณีที่สนับสนุนเฉพาะซอร์สโค้ด
ในเดือนธันวาคม ค.ศ. 2004 NetBSD ออกรุ่น 2.0 การเปลี่ยนแปลงสำคัญคือสนับสนุนระบบเทร็ด (thread) ในทุกแพลตฟอร์มผ่าน Scheduler Activations และสนับสนุนการทำงานแบบหลายซีพียู (SMP) ในบางสถาปัตยกรรม เวอร์ชัน 2.0 เพิ่มการสนับสนุนระบบขึ้นมาเป็น 40 ชนิดในกรณีที่เป็นไบนารี และเพิ่มอีก 6 ชนิดถ้าเป็นซอร์สโค้ด
หลังจากเวอร์ชัน 2.0 เป็นต้นมา NetBSD รุ่นหลักจะใช้หมายเลข major ที่เพิ่มขึ้น (เช่น 2.0, 3.0, 4.0) ในขณะที่เลข minor จะเป็นการบ่งชี้การปรับปรุงของรุ่นเสถียร ในปัญหาความปลอดภัยหรือปัญหาอื่นๆ
ปัจจุบัน NetBDS เวอร์ชันล่าสุดคือ 8.0 (ข้อมูลเมื่อ 2018-9-5)
== รายชื่อรุ่นของเน็ตบีเอสดี ==
== ระบบที่มีการพอร์ทไปใช้งาน ==
acorn26
acorn32
algor
alpha
amd64
amiga
amigappc
arc
arm32
atari
bebox
cats
cesfic
cobalt
dreamcast
evbarm
evbmips
evbppc
evbsh3
evbsh5
ews4800mips